Yiwen useggas deg unebdu yella wezɣal aṭas aṭas. Itij yesruɣa; tiliwa qqurent, acku tagrest iɛeddan ur yewwit ara aṭas ugeffur, ur yewwit wedfel. Ala deg wasif i mazal llan kra n waman. Ma d abrid seg taddart ɣar wasif ɣezzif mačči d kra, yernu mi ara d-iûub yiwen ɣur-s d akessar, mi ara d-yuɣal ɣer taddart, d asawen. Ala yad i iğehden i izemren ad agmen syinna.Ccwi kan yella Bab idurar, tilaq qquren aṭas n at taddart-nni seg fad. Bab idurar yettawi yal ass aman i yad ur nezmir ara ad agmen s yiman nsen, am temγarin neɣ imɣren.Mi walan at taddart annect-agi, dɣa ẓran a ziɣ Bab idurar γas yecmet, ma d ul-is yeqqim d aḥninan.Ula d arrac yuγal ttwalin-t d amelḥan. Dayen ur t-ttgaden ara. Yiwen wass deg ussannni unebdu i yerγan akken, teḍra yiwet n taluft. Atan d acu yeḍran. Yiwen urgaz yekker-d zik, yeffeɣ ɣer ubrid.d neṭta i d amezwaru yeffeɣ seg uxxam-is. Iteddu deg ubrid yettawin ɣer tlemmast n taddart, anida yella uxxam d ameqqran! Seddaw n uxxam n Bab idurar. Ibedd, 55